Gianni Morandi
Džanis Morandis (tikrasis vardas Gian Luigi Morandi, g. 1944 m. gruodžio 11 d. Mongidore, Italija) – italų dainininkas ir aktorius, 1987 m. „Sanremo“ festivalio nugalėtojas. 1970 m. Gianni atstovavo Italijai „Eurovizijos“ konkurse su daina „Occhi di ragazza“ (liet. Merginos akys), kuri užėmė 8 vietą. 1987 metais su Enrico Ruggeri ir Umberto Tozzi laimėjo „Sanremo“ festivalį. 1995 m. dainininkas užėmė antrą ir 2000 m. trečiąją vietas. Gianni nusifilmavo keliuose filmuose, viename iš jų (La forza dell’amore) – kartu su dukra Mariana. Per savo karjerą atlikėjas yra išleidęs virš 30 albumų bei įrašė daugiau kaip 400 dainų.